Chroniese pyn | Health24
Vat chroniese pyn so vas
Hoe meer ontspanne jy is, hoe beter kan jy pyn hanteer. Leer ontspanningstegnieke soos diep asemhaling en meditasie. Probeer stres, angstigheid en woede verminder.
Moenie net op pynstillers staatmaak nie. Vra jou dokter oor ander behandelings soos antidepressante, fisioterapie, arbeidsterapie, gedragsterapie en senu-blok-terapie.
Doen iets lekkers wat jou besig hou en jou aandag van die pyn aftrek.
Chroniese pyn het nie altyd 'n duidelike oorsaak nie. Soms stuur die senuweestelsel pynboodskappe sonder dat daar 'n bepaalde besering is, of as die besering lankal genees het.